Diari Oficial de la Generalitat Valenciana


Sumari del DOGV 7384, del 20-10-2014 (2014/9465)

RESOLUCIÓ de 16 d'octubre de 2014, del director general de la Joventut i de l'Institut Valencià de la Joventut. Generalitat Jove, per la qual es procedix a la concessió de les ajudes convocades a l'empara de l'Orde 8/2014, de 5 de maig, de la Conselleria de Benestar Social, per la qual es va convocar concurs públic per a la concessió d'ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2014, i se n'aproven les bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9465


Data del document
:   16-10-2014

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 d'octubre de 2014, del director general de la Joventut i de l'Institut Valencià de la Joventut. Generalitat Jove, per la qual es procedix a la concessió de les ajudes convocades a l'empara de l'Orde 8/2014, de 5 de maig, de la Conselleria de Benestar Social, per la qual es va convocar concurs públic per a la concessió d'ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2014, i se n'aproven les bases reguladores. [2014/9465]  
  
I. Per l'Orde 8/2014, de 5 de maig, de la Conselleria de Benestar Social, publicada en el Diari Oficial de la Comunitat Valenciana número 7277, de 20 de maig de 2014, es va convocar el concurs públic per a la concessió d'ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2014.  
II. De conformitat amb el que establix la base sexta de la referida orde de convocatòria, la comissió avaluadora, després de l'estudi i la baremació de les solicituds presentades, eleva la següent proposta de resolució al director general de la Joventut i de l'IVAJ. GVA JOVE, en compliment del que disposa la base abans citada.  
III. De conformitat amb el que establix la base quinta punt 3 de la referida orde de convocatòria, es va notificar, a les entitats solicitants referides en l'annex III, que no complien els requisits exigits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i/o de l'orde de convocatòria, o no havien aportat la documentació exigida en els punts 1 i 2, apartats a, b, c, d, e, f, h, i, j, l, m, n i o de la base quarta de l'orde, perquè aportaren la documentació requerida en la dita notificació, en el termini de deu dies, de conformitat amb el que disposa l'article 71 de la mencionada llei.   
  
D'acord amb esta proposta, fent ús de les facultats atribuïdes per la base octava i la disposició final primera de l'orde 8/2014, de 5 de maig, de la Conselleria de Benestar Social, en relació amb l'article 10 de la Llei 18/2010, de 30 de desembre, de la Generalitat, de Joventut de la Comunitat Valenciana resolc:   
  
Primer  
Concedir, a les entitats que s'indiquen en l'annex I, les quantitats allí expressades, a càrrec de la línia de subvenció SE000013 del pressupost de l'Institut Valencià de la Joventut. Generalitat Jove per al 2014, en concepte d'ajuda per a l'exercici d'activitats de caràcter social durant l'any 2014.  
  
Segon  
Denegar, a les entitats relacionades en l'annex II, l'ajuda solicitada pels motius que s'hi expressen.  
  
Tercer  
Tindre per desistides de la seua solicitud les entitats referides en l'annex III de esta resolució per no haver presentat en termini la documentació requerida.   
  
Quart  
En virtut del que disposa la base novena de l'orde 8/2014, de 5 de maig de la Conselleria de Benestar Social, el pagament d'estes ajudes s'efectuarà en una sola vegada, amb justificació prèvia de la seua ocupació, per a la qual cosa les entitats beneficiàries d'estes ajudes hauran de presentar la documentació següent:  
a) Factures originals i còpies per a ser confrontades per la unitat de registre de l'òrgan competent, corresponents als gastos corrents derivats del programa subvencionat i per l'import total de la subvenció concedida. Les dites factures hauran de complir amb els requisits establits per la normativa vigent.  
Els gastos generals de manutenció i restauració no podran superar el 10 per cent de l'import total subvencionat. Queden exceptuats d'esta limitació els gastos de restauració implícits en l'estada en albergs, residències, campaments, etc. on les entitats organitzen activitats.  
  
b) Detall dels gastos del personal (nòmines, minutes) que haja treballat directament en el programa subvencionat, junt amb els corresponents models dels impresos justificatius de les cotitzacions a la Seguretat Social i de les retencions del IRPF en l'Agència Estatal d'Administració Tributària. Estos gastos no podran superar el 50 per cent de l'import total subvencionat.  
c) Memòria de les activitats objecte de subvenció realitzades durant l'any 2014.  
d) Fitxa resum en què s'arrepleguen de manera succinta totes les activitats programades que s'han dut a terme amb indicació del lloc i data de realització.  
e) Certificat del tresorer de l'entitat en què es faça constar que l'import de la subvenció està registrat com a ingrés previst dins de la comptabilitat de l'associació per a l'any 2014, amb el vistiplau del representant legal de l'entitat.  
f) Certificació del tresorer de l'entitat (per a justificació de subvencions) en què es relacionen les factures presentades, amb indicació del número d'orde, data, concepte, nom i CIF del proveïdor i import facturat, així com els documents presentats acreditatius dels gastos efectuats en matèria de personal, especificant, si és el cas, el número d'orde, el nom i DNI del perceptor, el concepte i períodes liquidats i els seus respectius imports, amb el vistiplau del representant legal de l'entitat. En la dita certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
  
El termini de justificació d'estes ajudes serà el comprés entre l'endemà a aquell en què tinga lloc la recepció de la notificació de la resolució de concessió de l'ajuda i el dia 31 d'octubre de 2014, ambdós inclusivament. Si el termini comprés entre l'endemà del dia en què tinga lloc la notificació de la resolució de concessió i el dia 31 d'octubre de 2014 fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptats des de l'endemà de la notificació de la resolució de concessió.  
  
Contra esta resolució, que posa fi a la via administrativa, es podrà interposar potestativament recurs de reposició davant del director general de la Joventut i de l'IVAJ. GVA JOVE en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es crega oportuna.  
  
  
València, 16 d'octubre de 2014.- El director general de la Joventut i de l'IVAJ. GVA JOVE: Marcos Sanchis Fernández